
Uz 18.03.2021. VSS prot. Nr. 11 24. § (VSS-230)

Vides aizsardzības un reģionālās
attīstības ministrijai

Par Ministru kabineta noteikumu projektu "Grozījumi Ministru kabineta 2017. gada 28. februāra noteikumos Nr. 108 "Publisko elektronisko iepirkumu noteikumi""

Tieslietu ministrija ir izskatījusi Vides aizsardzības un reģionālās attīstības ministrijas sagatavoto Ministru kabineta noteikumu projektu "Grozījumi Ministru kabineta 2017. gada 28. februāra noteikumos Nr. 108 "Publisko elektronisko iepirkumu noteikumi"" (turpmāk – projekts) un atbalsta tā tālāku virzību, izsakot šādu iebildumu:
	Projekta 1. punkts paredz izteikt jaunā redakcijā Ministru kabineta 2017. gada 28. februāra noteikumu Nr. 108 "Publisko elektronisko iepirkumu noteikumi" (turpmāk – Noteikumi) 33. punktu, nosakot, ka e-izziņu sagatavošanai nepieciešamo aktuālo ziņu pieejamību reģistru pārziņi nodrošina vienlaikus ar reģistros uzkrājamo ziņu izmaiņām. Noteikumu 33.1. apakšpunkts paredz, ka e-izziņu par Valsts ieņēmumu dienesta administrēto nodokļu parādu kopsummu sagatavošanai nepieciešamo aktuālo ziņu pieejamību reģistru pārziņi nodrošina nodokļu administrēšanas jomu regulējošajos tiesību aktos noteiktajos ziņu aktualizācijas datumos. Saskaņā ar likumprojekta "Grozījumi likumā "Par nodokļiem un nodevām"" (Saeimas reģ. Nr. 850/Lp13) 3. panta pirmo daļu likuma "Par nodokļiem un nodevām" 18. panta pirmās daļas 8. punktā atsauci uz informācijas par parādniekiem aktualizēšanu katra mēneša septītajā un divdesmit sestajā datumā paredzēts izslēgt. Norādām, ka likumprojekts "Grozījumi likumā "Par nodokļiem un nodevām"" ir pieņemts Saeimā 1. lasījumā. Ņemot vērā minēto, projekta 1. punktā noteiktais nevar stāties spēkā pirms attiecīgajiem grozījumiem likumā "Par nodokļiem un nodevām". Līdz ar to lūdzam papildināt projektu, nosakot, ka projekta 1. punkts stājas spēkā vienlaikus ar attiecīgajiem grozījumiem likumā "Par nodokļiem un nodevām".


Valsts sekretāra vietniece
tiesību politikas jautājumos								Laila Medina

Linda Upīte
Valststiesību departamenta
Administratīvo tiesību nodaļas juriste

